חגית ביליה

**חגית ביליה** (נולדה ב-9 בדצמבר 1966) הידועה בשם העט "**לייזה פאנלים**" היא בלוגרית אוכל, מחברת ספרי בישול, יוצרת ומפתחת סדרות טלוויזיה וכותבת ספרי ילדים.

## ביוגרפיה
ביליה, בכורה מבין שלושה ילדים, נולדה בחיפה וגדלה בחדרה. שירתה בחיל האוויר ולמדה בבית צבי במגמת קולנוע וטלוויזיה.

כיום היא נשואה, אם לארבעה וסבתא לנכד ולנכדה. מתגוררת בתל אביב.

## קריירה
### לייזה פאנלים
טקסט=|ממוזער|258x258px|לייזה פאנלים
במרץ 2011 פתחה באתר סלונה את הבלוג "יומן מסע קטן של עקרת בית גדולה", הפוסטים בבלוג הוגשו בפורמט קבוע של סיפור קומי קצר ומתכון פשוט וקל להכנה.

באפריל 2016 הוציאה לאור את ספר הבישול: "ספר הבישול של לייזה פאנלים" בהוצאת מודן. בחודש ספטמבר של אותה השנה השיקה גרסה עצמאית לבלוג "לייזה פאנלים - יומן מסע קטן של עקרת בית גדולה".

באפריל 2018 הוציאה לאור את ספר הבישול השני: "לייזה פאנלים - יומן מטבח קטן של עקרת בית גדולה" בהוצאת מודן. הספר הפך לרב מכר והיה לספר הבישול הנמכר ביותר ברשת צומת ספרים באותה השנה. הספר דורג במקום השני במצעד המכירות הכללי של הרשת. באותה השנה נבחרה ביליה על ידי מגזין פורבס לאחת מ-50 הנשים המשפיעות בישראל.

בשנים 2017 ו-2018 כתבה טור דו שבועי בידיעות אחרונות.

במרץ 2020 הוציאה לאור את ספר הבישול השלישי: "לייזה פאנלים - קל קל קל" בהוצאת מודן.

באוגוסט 2022 הוציאה לאור את ספר הבישול הרביעי: "לייזה פאנלים - לפני, אחרי ותוך כדי" בהוצאת מודן.

#### לייזה ודניאלה עושות פאנל - המופע המשותף

בשנת 2022 ייסדו חגית ביליה ("לייזה פאנלים") ודניאלה לונדון דקל מופע קומי משותף, שנולד בעקבות הזמנתה של ביליה להרצאה ליום האישה בחודש מרץ אותה שנה. ביליה, שחיפשה שותפה למעמד, פנתה לדניאלה לונדון דקל – מאיירת, קומיקסאית וכותבת בעיתון ידיעות אחרונות – אף שלא הכירה אותה קודם לכן באופן אישי. השתיים הופיעו לראשונה יחד בחאן חדרה, והחיבור ביניהן הניב יצירה משותפת שהפכה למופע קבוע.

המופע, שזכה מאז ליותר ממאה הופעות ברחבי ישראל, הוא מפגש הומוריסטי ואישי העוסק בעבודה, הורות, זוגיות ותהליכי חיים של נשים באמצע החיים. ביליה ולונדון דקל משלבות בעבודתן נקודות מבט שונות – ביליה מעולם הבישול והבלוגינג הקולינרי, ולונדון דקל מעולם האיור, הכתיבה והקומיקס – ויחד הן יוצרות מופע המשלב בין חוויות יומיומיות, פרשנות אירונית וסיפורים אישיים.

התוכן כולל התייחסות לנושאים כמו קריירה מהבית, איזון בין משפחה לעבודה, גיל המעבר והאתגרים המלווים אותו, וכן אנקדוטות קומיות והיבטים מחיי היומיום של נשים בישראל. חלקים מן המופע עוסקים גם בהורות, דימוי גוף, מערכות יחסים, והשפעתם של שינויים בחיים הבוגרים.

### בטלוויזיה
בשנים 1994–2011 עבדה ב-ICP, חברת התוכניות של הטלוויזיה בכבלים, ואחר כך בנגה תקשורת, מפיקת ערוץ הילדים, ערוץ 8, ערוץ לוגי, במגוון תפקידים: חברת הנהלה, מנהלת פרומו וקריאטיב, מפתחת תוכניות, יוצרת תוכניות, עורכת תוכן, כותבת מילים לפתיחים ותשדירים ועוד.

החל משנת 2011 היא פועלת באופן עצמאי בעיקר כיוצרת ומפתחת סדרות טלוויזיה לילדים ונוער.

#### תוכניות וסדרות טלוויזיה
2011 - "14 שבועות" (ערוץ 10), רעיון מקורי לסדרת דוקו, הופק על ידי ארצה הפקות.

2014 - יצרה את "עולם הבובות של גלי" (הטלוויזיה החינוכית).

2015 - יצרה את "משפחת יומולדת" (ערוץ ניק ג'וניור), תוכנית לפעוטות.

2016 - הייתה התסריטאית של "טל והתלתלים" (ערוץ ניק ג'וניור), תוכנית לפעוטות. היא גם כתבה את המילים לשיר הפתיחה.

2016 - יצרה וערכה את התסריט עם ליאור כפיר רפאל את "בית הכלבים" (ערוץ ניקלודיאון), קומדיה לילדים, 4 עונות.

2021 - יצרה וערכה את התסריט עם ליאור כפיר רפאל את "זאת שלי" (ערוץ טין ניק), קומדיה לילדים.

#### תוכניות וסדרות טלוויזיה - נגה תקשורת
2001 - יצרה וערכה (עם רן שריג) את "טלמאניה" (ערוץ הילדים), סרטוני אנימציה מקוריים.

2001 - יצרה וערכה את "זולגאר ופופקין" (ערוץ הילדים), אנימציה.

2002 - הייתה בצוות הפיתוח של "המוסף" (ערוץ 8) מגזין תרבות שבועי, ביחד עם רון מיברג ורונאל פישר.

2003 - בסדרה "הפיג'מות" (ערוץ הילדים), הייתה אחראית מטעם נגה תקשורת.

2003 - הייתה בצוות הפיתוח של "אוכל למחשבה" (ערוץ 8) עם אייל שני ושחר סגל.

2003 - הייתה בצוות הפיתוח של "חדשות המדע" (ערוץ 8) מגזין חדשותי, עם טל ברמן.

2004 - בסדרה "הצלצול הוא בשבילי", הייתה אחראית מטעם נגה תקשורת.

2006 - יצרה וערכה את התסריט ב"זומזום" (ערוץ הילדים), קומדיה לילדים.

2008 - ב"דאוס" (ערוץ הילדים), דרמה לילדים. הייתה בצוות פיתוח, והייתה אחראית מטעם נגה תקשורת.

2007 - יצרה וערכה את התסריט ב"הידוענים" (ערוץ לוגי) קומדיה לילדים עם אייל קיציס וטל פרידמן.

2009 - יצרה וערכה את התסריט ב"האחים דה גמה" (ערוץ לוגי) קומדיה לילדים עם כוכבי "הפיג'מות".

## ספריה
### ספרי בישול
*"לייזה פאנלים - לפני, אחרי ותוך כדי", הוצאת מודן, אוגוסט 2022
*"לייזה פאנלים - קל קל קל", הוצאת מודן, מרץ 2020
*"לייזה פאנלים - יומן מטבח קטן של עקרת בית גדולה", הוצאת מודן, אפריל 2018
*"ספר המטבח של לייזה פאנלים", הוצאת מודן, אפריל 2016

### ספרי ילדים
*"ספר מצחיק טעים", הוצאת מודן, מרץ 2021
*"לג'ירפה נתפס הצוואר", הוצאת ספרית פועלים, 2008

## קישורים חיצוניים

 – יומן מטבח קטן של עקרת בית גדלה

* 
* 
*שמאלצי באסיף: חיים כהן, יוני בלוך ולייזה פאנלים נחשפים על הבמה, אסיף, אוקטובר 2022
* 
*הנשים המשפיעות של פורבס ישראל לשנת 2018, באתר פורבס ישראל, יולי 2018
* 
* 
* 
* 
*פאולה וליאון, לייזה פאנלים - בלוגרית הבישול הכי ידועה בארץ כותבת לילדים, בערוץ קשת 12, מרץ 2021
* 
*100 ישראלים בוחרים את המילה האהובה עליהם בעברית, באתר גלובס, יוני 2020
*אפרת אדמון, חגית ביליה לא תכננה להיות 'לייזה פאנלים' אבל זה יצא לה ממש טעים, באתר און לייף, יולי 2020
*דנה הרמן, שעתם של הבשלנים, כתבת וידאו לחדשות כאן, אפריל 2020
* 
*קורין גדעון, כתבת וידאו: חשיפה - לייזה פאנלים, התכנית אנשים, קשת 12, יולי 2019
*שרלי יובל מאיר, "גם ביזנס וגם פלז'ר", פודקאסט, יולי 2019
* 
* 
* 
* 
* 
* 
*דלית גבירצמן, עושה פאנלים: שיחה עם הבלוגרית חגית ביליה, באתר בעניינים, מאי 2017
*פותחים שולחן עם לייזה פאנלים, אתר השולחן, ספטמבר 2017
* 

קטגוריה:סופרות ילדים ונוער ישראליות
קטגוריה:בלוגריות ישראליות
קטגוריה:תל אביב-יפו: אישים
קטגוריה:בלוגרים ישראלים
קטגוריה:בוגרות בית צבי
קטגוריה:בוגרי בית צבי
קטגוריה:סופרי ילדים ונוער ישראלים
קטגוריה:ישראליות שנולדו ב-1966
קטגוריה:ישראלים שנולדו ב-1966